מה אם...? (סדרת טלוויזיה)

מה אם...? (באנגלית: ) היא סדרת טלוויזיה אנתולוגית מונפשת אמריקאית, שנוצרה ונכתבה עבור שירות הזרמת המדיה "דיסני+" על ידי איי. סי. בראדלי, המבוססת על סדרת חוברות הקומיקס של מארוול קומיקס באותו השם. הסדרה לוקחת רגעים ואירועים מרכזיים מהיקום הקולנועי של מארוול, ובוחנת מה היה קורה אילו הם היו מתרחשים אחרת. הסדרה מופקת על ידי אולפני מארוול, והיא הסדרה המונפשת הראשונה שלהם מאז שהפכה לחברת הפקות משלה. על בימוי הסדרה אמון בריאן אנדרוז.

עונתה הראשונה של הסדרה עלתה לשידור ב-11 באוגוסט 2021, והיא כוללת תשעה פרקים ומהווה חלק מהשלב הרביעי של היקום הקולנועי של מארוול. עונה שנייה, גם כן בת 9 פרקים, עלתה לשידור ב-22 בדצמבר 2023. עונה שלישית ואחרונה, בת 8 פרקים, עלתה לשידור ב-22 בדצמבר 2024. הסדרה זכתה לביקורות חיוביות לרוב, ששיבחו את הדיבוב, ההנפשה, קווי העלילה היצירתיים והתרחישים, ומנגד ביקרו את אורכי הפרקים וכתיבתם. לסדרה הוזמנה סדרת ספין אוף, "Marvel Zombies", המבוססת על אחד מפרקי העונה הראשונה ונמצאת כעת בפיתוח.

בישראל, הסדרה זמינה גם בדיבוב לעברית בדיסני+ החל מ-16 ביוני 2022. הדיבוב בוטל לאחר העונה הראשונה, והחל מהעונה השנייה, הסדרה מופצת עם כתוביות בעברית בלבד.

תקציר העלילה
עלילת הסדרה בוחנת מה היה קורה אילו רגעים ואירועים מרכזיים מהיקום הקולנועי של מארוול היו מתרחשים אחרת, וכיצד היה הדבר משפיע על היקום המוכר לקהל הצופים.

צוות המדבבים והדמויות
הערה: צוות המדבבים מופיע לפי סדר הופעתן של הדמויות. הדיבוב העברי בוים על ידי אפרת קרצמן ותמי ברק והופק על ידי עדי וולוצקי באולפני אלרום.

ראשי
 ג'פרי רייט/רודיה קוזלובסקי – הצופה: חוצן השייך לגזע הצופים, המתבונן באירועים מרחבי היקומים הפזורים. יוצר הסדרה והתסריטאי הראשי, איי. סי. בראדלי, אמר כי דמותו של הצופה הוא "מעל לכל דבר אחר" והשווה את הדמות לצופה שצופה בסרטון של עכברוש גורר משולש פיצה לאורך המדרכה – "אין לו עניין להתיידד עם העכברוש, לחיות בין העכברושים, או לעשות דברים עכברושיים. הוא פשוט אומר, 'אחי, זה מדהים. תראה את הבחור הקטן הולך לו!' זה הקשר של הצופה עם האנושות". בראדלי אמר כי רייט לוהק לתפקיד מכיוון שקולו משלב כוח, כריזמה וסמכות עם "אישיות חמה".

אורח

סקירה

עונה 1

 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי 1  1  What If... Captain Carter Were the First Avenger?  מה אם... קפטן קרטר הייתה הנוקמת הראשונה?  בריאן אנדרוז  איי. סי. בראדלי  11 באוגוסט 2021 2  2  What If... T'Challa Became a Star-Lord?  מה אם... טצ'אלה הפך לסטאר לורד?  מתיו צ'אונסי  18 באוגוסט 2021 3  3  What If... the World Lost Its Mightiest Heroes?  מה אם... העולם איבד את הגיבורים האדירים שלו?  איי. סי. בראדלי ומתיו צ'אונסי  25 באוגוסט 2021 4  4  What If... Doctor Strange Lost His Heart Instead of His Hands?  מה אם... סטיבן סטריינג' היה מאבד את ליבו במקום את הידיים?  איי. סי. בראדלי  1 בספטמבר 2021 5  5  What If... Zombies?!  מה אם... זומבים?!  מתיו צ'אונסי  8 בספטמבר 2021 6  6  What If... Killmonger Rescued Tony Stark?  מה אם... קילמונגר הציל את טוני סטארק?  15 בספטמבר 2021 7  7  What If... Thor Were an Only Child?  מה אם... ת'ור היה ילד יחיד?  איי. סי. בראדלי  22 בספטמבר 2021 8  8  What If... Ultron Won?  מה אם... אולטרון ניצח?  מתיו צ'אונסי  29 בספטמבר 2021 9  9  What If... the Watcher Broke His Oath?  מה אם... הצופה הפר את שבועתו?  איי. סי. בראדלי  6 באוקטובר 2021
עונה 2

 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי10  1  What If... Nebula Joined the Nova Corps?  מה אם... נביולה הצטרפה לחיל נובה?  סטיבן פרנק  מתיו צ'אונסי  22 בדצמבר 202311  2  What If... Peter Quill Attacked Earth's Mightiest Heroes?  מה אם... פיטר קוויל תקף את הגיבורים האדירים של הארץ?  בריאן אנדרוז  23 בדצמבר 202312  3  What If... Happy Hogan Saved Christmas?  מה אם... האפי הוגאן הציל את כריסטמס?  איי. סי. בראדלי ומתיו צ'אונסי  24 בדצמבר 202313  4  What If... Iron Man Crashed Into the Grandmaster?  מה אם... איירון מן התרסק בגראנדמאסטר?  איי. סי. בראדלי  25 בדצמבר 202314  5  What If... Captain Carter Fought the Hydra Stomper?  מה אם... קפטן קרטר נלחמה בהיידרה סטומפר?  26 בדצמבר 202315  6  What If... Kahhori Reshaped the World?  מה אם... קאהורי עיצבה מחדש את העולם?  ראיין ליטל  27 בדצמבר 202316  7  What If... Hela Found the Ten Rings?  מה אם... הלה מצאה את עשר הטבעות?  מתיו צ'אונסי  28 בדצמבר 202317  8  What If... the Avengers Assembled in 1602?  מה אם... הנוקמים התאחדו בשנת 1602?  איי. סי. בראדלי וראיין ליטל 29 בדצמבר 202318  9  What If... Strange Supreme Intervened?  מה אם... סטריינג' סופרים התערב?  מתיו צ'אונסי  30 בדצמבר 2023

עונה 3

 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי 19  1  What If... the Hulk Fought the Mech Avengers?  מה אם... האלק נלחם בנוקמים המכניים?  סטיבן פרנק  איי. סי. בראדלי ובראיין אנדרוז 22 בדצמבר 2024 20  2  What If... Agatha Went to Hollywood?  מה אם... אגתה הגיעה להוליווד?  בראיין אנדרוז  בראיין אנדרוז, מתיו צ'אונסי וראיין ליטל  23 בדצמבר 2024 21  3  What If... the Red Guardian Stopped the Winter Soldier?  מה אם... השומר האדום עצר את חייל החורף?  בראיין אנדרוז  איי. סי. בראדלי  24 בדצמבר 2024 22  4  What If... Howard the Duck Got Hitched?  מה אם... הווארד הברווז התחתן?  בראיין אנדרוז  איי. סי. בראדלי  25 בדצמבר 2024 23  5  What If... the Emergence Destroyed the Earth?  מה אם... ההתהוות השמידה את כדור הארץ?  סטיבן פרנק  בראיין אנדרוז, מתיו צ'אונסי וראיין ליטל 26 בדצמבר 2024 24  6  What If... 1872?  מה אם... 1872?  סטיבן פרנק ובראיין אנדרוז  27 בדצמבר 2024 25  7  What If... the Watcher Disappeared?  מה אם... הצופה נעלם?  סטיבן פרנק  28 בדצמבר 2024 26  8  What If... What If?  מה אם... מה אם?  בראיין אנדרוז  מתיו צ'אונסי וראיין ליטל  29 בדצמבר 2024

הפקה
פיתוח
בספטמבר 2018, אולפני מארוול הכריזו על פיתוח מספר סדרות עבור שירות הזרמת המדיה של חברת האם שלה, אולפני וולט דיסני, "דיסני+"; נשיא אולפני מארוול, קווין פייגי, התעתד לנקוט ב"תפקיד מעשי" בליווי תהליך הפיתוח של כל סדרה, זאת תוך כדי התמקדות ב"המשכיות של העלילות" עם הסרטים ו"טיפול" בשחקנים שיגלמו את דמויותיהם מהסרטים. במרץ 2019, דווח על כך שאולפני מארוול מתכננים להפיק סדרת אנימציה המבוססת על חוברות הקומיקס "מה אם...?" עבור "דיסני+". סדרת האנתולוגיה, שתופק על ידי פייגי, נועדה לחקור כיצד ובאילו מגוון דרכים היקום הקולנועי של מארוול המוכר לקהל הצופים ישתנה אילו אירועים מסוימים ובולטים בו היו מתרחשים אחרת, למשל, אם לוקי היה שולט בפטישו של תור, המיולניר. באולפני מארוול, קיוו שהשחקנים שמגלמים את הדמויות ביקום הקולנועי, יסכימו לשוב לדבב את דמויתיהם המונפשות גם בסדרה. חודש לאחר מכן, דיסני ומארוול הכריזו רשמית על הפקת הסדרה. בדצמבר 2019, חשף פייגי כי עונתה הראשונה של הסדרה תכלול 10 פרקים, ושהעבודה על פיתוח עונתה השנייה כבר החלה.

כתיבה
עם ההכרזה על הסדרה, פייגי הסביר כי האירועים שיוצגו וישתנו במהלך הסדרה יהיו "רגעים מרכזיים" מכל רחבי היקום הקולנועי של מארוול. פייגי גילה כי, למשל, בפרק הראשון, תופיע דמותה של פגי קרטר שלוקחת את סרום הסופר-חיילים במקום סטיב רוג'רס. איי. סי. בראדלי, יוצרת הסדרה, היא גם התסריטאית הראשית, ואילו התסריטאי מתיו צ'ונסי משמש כעורך התסריטים. את הרעיונות לעלילות הפרקים הגו וכתבו בראדלי, צ'ונסי, במאי הסדרה, בריאן אנדרוז, המפיקים בראד וינדרבאום וסימונה פפרלי והתסריטאי ראיין ליטל, עם שימוש בחוברות הקומיקס המקוריות כהשראה לנקודות עלילתיות פוטנציאליות. לאחר יצירת 30 קונספטים לפרקים פוטנציאליים, פייגי בחר את הקונספטים המועדפים עליו, אשר נבחרו בקפידה רבה עוד יותר לצורך הרכבת פרקי העונה הראשונה. במקור, בראדלי העלתה רעיון לפרק שבחן מציאות אפשרית בה ג'יין פוסטר הפכה לגרסה נשית של תור. עם זאת, מאחר שהסרט "תור: אהבה ורעם" היה עתיד להציג את תהליך הפיכתה של פוסטר לתור האדירה, הרעיון נגוז. לאחר שמועה שגויה שקבעה שכל פרק יתמקד בסרט אחד מסאגת האינסוף, בראדלי הבהירה כי בכל פרק יוצגו מספר סרטים ודמויות, מתוך כוונה להציג את רוב הדמויות מכל הסרטים לאורך כל העונה.

ליהוק
עם ההכרזה על הפקת הסדרה, תקוותם של אולפני מארוול הייתה לגרום לשחקנים המגלמים דמויות בסרטי היקום הקולנועי של מארוול, להסכים לשוב ולדבב את דמויותיהם המונפשות בסדרה. במהלך כנס הקומיק-קון שנערך ביולי 2019, חשף פייגי רשימת שחקנים שאישרו את שובם לדיבוב דמויותיהם המונפשות, שכללה את מייקל בי. ג'ורדן, סבסטיאן סטן, ג'וש ברולין, מארק רופאלו, טום הידלסטון, סמואל ל. ג'קסון, כריס המסוורת', היילי אטוול, צ'דוויק בוזמן, קארן גילאן, ג'רמי רנר, פול ראד, מייקל דאגלס, ניל מקדונו, דומיניק קופר, שון גאן, נטלי פורטמן, טאיקה ואיטיטי, טובי ג'ונס, דג'ימון הונסו, ג'ף גולדבלום ומייקל רוקר. פייגי אף הודיע גם כי השחקן ג'פרי רייט לוהק לדמותו של הצופה, שמקריין את הסדרה. חודש לאחר מכן, אטוול חשפה שמלאכת הדיבוב עבור הסדרה כבר החלה. בנובמבר 2019, גולדבלום ציין כי רוברט דאוני ג'וניור עתיד לשוב לגלם את דמותו של טוני סטארק בסדרה.
תהליך ההנפשה
הסדרה עתידה להציג טכניקת רינדור גרפיקת תלת-ממד הנקראת "Cel shading", עם הנפשה המבוססת על מראם הוויזואלי של השחקנים. ראיין מיינרדינג, ראש הפיתוח החזותי של אולפני מארוול, עבד יחד עם אנדרוז על מנת למצוא את סגנון ההנפשה לסדרה, שבראדלי תיאר כ"סגנון קולנועי" יותר. בראדלי הוסיף כי אולפני מארוול "מנסים להשתמש בפלטת הצבעים, בתאורה, ובעיצוב הדמויות כדי לספר כמה שיותר" בדומה לסרט לייב אקשן. אולפן האנימציה "Squeeze" עבד על חמישה מתוך עשרת הפרקים בעונתה הראשונה של הסדרה. האנימטור סטיבן פרנק משמש כראש מחלקת ההנפשה של הסדרה.

עם התפרצות מגפת הקורונה, העבודה על הנפשת הדמויות התבצעה מבתי האנימטורים, לאחר שהעבודה הפרונטלית באולפני וולט דיסני הופסקה.

מוזיקה
באוקטובר 2020, נודע שהמלחינה לורה קרפמן תלחין את המוזיקה עבור הסדרה.

שיווק
ממוזער|200px|שמאל|כרזת הסדרה הרשמית, בה ניתן לראות את הגרסאות האלטרנטיביות של דמויות מוכרות ביקום הקולנועי של מארוול.
צילומים מהפרק הראשון של הסדרה הוצגו במהלך כנס ה-D23 2019, עם צילומים מהסדרה שנכללו גם בספיישל הטלוויזיוני של אולפני מארוול, "Expanding the Universe", שעלה לשידור בדיסני+ ב-12 בנובמבר 2019.הטריילר הראשון עבור קידום הסדרה הופץ בדצמבר 2020. בהתבסס על הטריילר, ג'יימס וויטברוק מהאתר "io9" הצהיר שהסדרה "נראית נהדר". כריס אוונגליסטה מהאתר "/Film" הביע את תחושתו שהסדרה נראית "די מגניבה" וציין שהיא מהווה "תירוץ טוב לפוצץ את היקום הקולנועי של מארוול כפי שאנו מכירים ולספר סיפורים חדשים ומשונים יותר שלעולם לא יקבלו סרטים עלילתיים משלהם". פטרנה רדולוביץ' מהאתר "Polygon" הצהירה שהטריילר מראה "את מלוא האפשרויות [הנרטיביות]" של הסדרה. מבט מורחב על הפרק הראשון של הסדרה הוצג במהלך הפאנל "נשים באנימציה" שהתקיים במהלך פסטיבל סרטי האנימציה הבינלאומי באנסי ביוני 2021. באותו החודש, חברת "יונדאי מוטור" שיתפה פעולה עם אולפני מארוול עבור קמפיין שיווקי לקידום מכונית יונדאי טוסון. הפרסומות הופקו על ידי מארוול ונועדו לספר סיפור "בעולם" המופיע בתוך הנרטיב של הסדרה.

הטריילר והכרזה הרשמיים עבור העונה הראשונה הופצו ב-8 ביולי 2021. ניק רומנו מהאתר "אנטרטיינמנט ויקלי" ציין שהן הטריילר והן הכרזה הרשמית סיפקו תובנה רבה יותר לסיפורי "מה אם...?" שהסדרה תחקור, שהיא תהווה חווית צפייה אחידה עבור הצופה יחד עם "ספיידרמן: אין דרך הביתה" (2021) ו-"דוקטור סטריינג' בממדי הטירוף" (2022). חיים גרטנברג מהאתר "The Verge" כינה את הטריילר "המראה הטוב ביותר עד כה" על הסדרה. רייצ'ל לבונטה מהאתר "Screen Rant" העירה שהטריילר היווה "נסיעה פרועה" עם תחושה ש"כמעט כל דמות מהיקום הקולנועי שניתן להעלות על הדעת מציצים לפחות כמה שניות, וברור שיש הרבה סיפורים מרגשים לפנינו."

בינואר 2021, הודיעו אולפני מארוול על תוכנית "Marvel Must Haves", שתפיץ צעצועים, משחקים, ספרים, הלבשה, פרטים לעיצוב הבית ומרצ'יינדז נוספים הקשורים לסדרה לאחר שידורו של פרק בסדרה. ביולי 2021, נחשפו סטים של בובות פאנקו פופ ולגו בהשראת הסדרה.

שידור
הסדרה עלתה לשידור ב-11 באוגוסט 2021, והיא כוללת 9 פרקים, ומהווה חלק מהשלב הרביעי של היקום הקולנועי של מארוול. עונתה השנייה של הסדרה תעלה ב-22 בדצמבר 2023 וגם היא תכלול 9 פרקים.

 פרסים ומועמדויות 
שנהפרסקטגוריהמועמד(ים)תוצאהמקור2024פרס אנניהאפקטים המונפשים הטובים ביותר בתוכנית טלוויזיה/שידור אנימציהריאן ברינגר, ראג'קומאר גורודו, ביפין קומאר פטרה ופרניל רווינדרה מהאג'אןעיצוב ההפקה הטוב ביותר בתוכנית טלוויזיה/שידור אנימציהפול לסיין, קריסטינה ורדאזאריאן, סינתיה האלי, ריאן מגנו וסימון דנסדון2025פרס אמי לבידור בפריים טייםההופעה הטובה ביותר של קריינות דמויותג'פרי רייטעריכת הסאונד הטובה ביותר בתוכנית אנימציהמק סמית', ונסה לפטו, אליסה נווארז, סטיב ביסינגר, דרק מקגינלי, אנלה אוניקוורה, קרל סילאב, אנדראה סטלטר גארד ושון אינגלנד

קישורים חיצוניים




 "מה אם...?", קדימון הסדרה בערוץ Marvel Entertainment באתר יוטיוב, 8 ביולי 2021 

הערות שוליים

קטגוריה:סדרות הנפשה אמריקאיות
קטגוריה:סדרות אנתולוגיה אמריקאיות
קטגוריה:עולמות מקבילים בטלוויזיה
קטגוריה:דיסני+: תוכניות וסדרות
קטגוריה:היקום הקולנועי של מארוול
קטגוריה:מארוול קומיקס - סדרות טלוויזיה
קטגוריה:היקום הקולנועי של מארוול: סדרות טלוויזיה
קטגוריה:סדרות הנפשה של מארוול קומיקס
קטגוריה:היסטוריה חלופית בסדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2021